MLDataScientist/Wikipedia-uzbek-2024-05-01 huggingface dataset:
Dor ush-shifo madrasasi

Dor ush-shifo madrasasi — Buxoro madrasasi. Madrasa hozirgi kunda saqlanib qolmagan.
Dor ush-shifo madrasasi Buxoro registoni oldida, Buxoro xonligida hukmronlik qilgan ashtarxoniy hukmdor Subhonqulixon tomonidan 1697-yilda bunyod etilgan. Ushbu madrasa Buxoro arki oldida boʻlgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Vaqf hujatida madrasa pishiq gʻishtdan qurilgan deb koʻrsatilgan. Madrasa gumbaz va ravoqlari, tib ilmi oʻqitiladigan dars xonasi, ichki va tashqi hovlisi, yozgi masjidi va darsxonasi mavjud boʻlgan. Madrasa gʻarb tomonida koʻcha, shimolida vaqf yer va hoji Baqo ibn mulla Ibodulla hovlisi, sharq tomonida Ark qal’asi, janubida esa Ark arigʻi joylashgan edi. Madrasa Jilovxona guzari hududida boʻlgan. Ashtarxoniy hukmdor Subhonqulixon madrasa uchun Tahmiravon mavzesida 3000 tanob, Xutfardagi Shochmiyvan mavzesida 1000 tanob, Poyruddagi Misgaron mavzesida 2000 tanob yerlarni vaqf qilgan. Dor ush-shifo madrasasida maxsus maktabxona ham mavjud boʻlgan. U yerda asosan yosh bolalar oʻqitilgan. Subhonqulixon ushbu madrasa uchun mulla Gʻafurni mutavvali qilib tayinlagan. Mulla Gʻafur manbalarda „mashhur Turon tabibi“ deb tilga olingan. Shoʻrolar inqilobiga qadar ushbu madrasada mulla Abdurahmon Tamkin Buxoriy mudarris boʻlgan. Dor ush-shifo madrasasida banoras toʻnli mudarris dars bergan. Ushbu madrasada mulla Abdurahim, mulla Ahmadxoja va mulla Shamsiddin mudarris sifatida faoliyat yuritgan. Bundan tashqari ushbu madrasaga oid vaqf hujjatlarida talabalar toʻgʻrisida maʼlumot keltirilgan. Sadri Ziyo ushbu madrasada 15 ta hujralar boʻlganligini yozib qoldirgan.
Dor ush-shifo madrasasi 18 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan.

Manbalar 

Buxoro madrasalari
Buxoro meʼmoriy yodgorliklari
Thomas Marshburn

Thomas Marshburn (talaffuzi: Tomas Marshbern 1960-yil 29-avgustda tugʻilgan) — amerikalik shifokor va NASA astronavti. U Xalqaro kosmik stansiyaga uchish boʻyicha, uchta kosmik parvozning faxriysi.

Taʼlim 
Thomas Shimoliy Karolina shtatining Stateville shahrida tugʻilgan. Thomas1978-yilda Jorjiya shtatining Atlanta shahridagi Xenderson oʻrta maktabini tamomlagan. U 1982-yilda Shimoliy Karolina shtati Devidson kollejida fizika boʻyicha bakalavr darajasini va 1984-yilda Virginia universitetida muhandislik fizikasi boʻyicha magistrlik darajasini oldi. U 1989-yilda Wake Forest universitetida tibbiyot fanlari doktori darajasini va 1997-yilda Texas universiteti tibbiyot filialida tibbiyot fanlari magistri darajasini oldi. Thomas shoshilinch tibbiy yordam boʻyicha oʻqigan va Texas, Massachusetsdagi tez yordam boʻlimida ishlagan.

Maxsus unvonlar va tashkilotlar 
Thomasning mukofotlari qatoriga NASA Superior Achievement mukofoti (1998), Koinot va hayot fanlari boʻlimining maxsus kosmik parvozlar boʻyicha mukofoti (2003, 2004) va Lyndon B. Johnson kosmik markazining yuqori yutuqlari mukofoti (2004-yil yanvar) kiradi. Thomas Samolyot uchuvchilar uyushmasi, Amerika Favqulodda Tibbiyot Akademiyasi va Aerokosmik Tibbiyot Assotsiatsiyasi aʼzosi.

Tibbiy martaba 
Tibbiyot maktabini tugatgandan soʻng, Thomas Ohio shtatining Toledo shahridagi Sent-Vinsent kasalxonasining shoshilinch tibbiy yordam dasturida shoshilinch tibbiy yordam boʻyicha taʼlim oldi. Thomas u yerda parvoz shifokori boʻlib ishladi. Uch yillik treningdan soʻng u 1992-yilda Amerika Favqulodda Tibbiyot kengashi tomonidan sertifikat bilan taqdirlangan. Thomas Vashingtonning Seattle shahrida tez yordam shoshilinch shifokori boʻlib ishlagan. U 1995-yilda Houstondagi Texas universiteti sogʻliqni saqlash fanlari markazida shoshilinch tibbiy yordam rezidenturasida davolovchi shifokor boʻlib ishlagan.

NASA faoliyati 
2010-yil may oyida Thomas Aquarius suv osti laboratoriyasida NEEMO 14 missiyasi davomida akvanavt boʻlib xizmat qildi va oʻn toʻrt kun davomida suv ostida yashab, ishladi.

2019-yilda u “Soyuz MS-13 ” va “Soyuz MS-15” ning XKSga uzoq muddatli parvozlari uchun 1-zaxira uchish muhandisi sifatida tanlangan hamda italiyalik astronavt Luca Parmitano va amerikalik-shved astronavti Jessica Meirni qoʻllab-quvvatlagan.

Manbalar 

Amerikalik fazogirlar
Yashayotgan insonlar
1960-yilda tugʻilganlar
NASA
Muhammad Nazar parvonachi madrasasi

Muhammad Nazar parvonachi madrasasi — Buxoro madrasasi. Madrasa hozirgi kunda saqlanib qolmagan.
Muhammad Nazar parvonachi madrasasi Xoja Xizr guzarida, Muhammad Nazar parvonachi ibn Gʻoyib Nazarbiy tomonidan bunyod etilgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Vaqf hujjatida ushbu madrasa uchun Hazrat Qalmoqjon oyim binti Amir ul-mahrum 1793-yil Koʻshki safed, Sulakiyon, Arus qishlogʻidagi 12 boʻlakdan iborat yerni vaqf qiladi. Muhammad Nazar parvonachi madrasasi gʻarbida Havzi lisak yeri, shimoli va sharqida Muhammad Nazarbiy hovlisi va koʻcha, janubda guzar masjidi va koʻcha mavjud boʻlgan. Madrasa faoliyati bilan bogʻliq yana beshta vaqf hujjati saqlanib qolgan. Vaqf hujjatlarining birida madrasa mudarrisi Aʼloxoʻja Samjan tumaniga qozi boʻlgani va uni oʻrniga boshqa mudarris tayinlash toʻgʻrisida gap boradi. Oʻsha paytda Muhammad Nazar parvonachi madrasasi mudarrisi Mir Rahmatulloh va mulla Aʼloxoʻjaning maoshi 55 tillani tashkil etgan. Yana bir qator vaqf hujjatlarida mudarrislar va ularning maoshlari toʻgʻrisida maʼlumotlar keltirilgan. Jumladan Mulla Ibrohim maoshi 50 tilla, mulla Abdurahim maoshi 40 tilla, mulla Abdujalil maoshi 45 tillani tashkil etgan. Ushbu madrasa inqilob davrida buzib yuborilgan. Sadri Ziyo ushbu madrasada 13 ta hujralar boʻlganligini yozib qoldirgan.
Muhammad Nazar parvonachi madrasasi 13 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan.

Manbalar 

Buxoro madrasalari
Buxoro meʼmoriy yodgorliklari
Doʻst chuhra ogʻasi madrasasi

Doʻst chuhra ogʻasi madrasasi  — Buxoro madrasasi. Madrasa hozirgi kunda saqlanib qolmagan.
Doʻst chuhra ogʻasi madrasasi Doʻst chuhra ogʻasi guzarida 1585-yilda Buxoro xonligi hukmronlik qilgan Abdullaxon ibn Iskandarxon davrida Doʻstmirzo (Doʻstim) tomonidan bunyod etilgan. Abdurauf Fitrat maʼlumotlariga koʻra yillik vaqf miqdori 40000 tangani tashkil etgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Ushbu madrasaga oid vaqf hujjati ikki nusxada saqlanib qolgan. Ikkala vaqf hujjati ham koʻchirma nusxa boʻlib, Buxoro amiri Amir Shohmurod davrida koʻchirilgan. Madrasa pishiq gʻisht, ganch, yogʻoch va toshdan qirib bitkazilgan. Madrasa gʻarbida koʻcha, shimolida Mirzo Shirin ibn Mirzo Bahodir va Toʻqlibek va boshqalarning hovlilari va koʻcha, sharqida hovlilar va janubida koʻcha mavjud boʻlgan. Madrasa voqifi madrasa uchun Doʻst chuhra ogʻasi guzarida ikkita va Registonda bitta attorlik doʻkonini, Sariosiyo mavzesida 60, Dashtivon qishlogʻida 350, Jiyan Ali robotida 282, Rivdiy qishlogʻida 350 va yana boshqa hududlardagi 220 tanob yerni vaqf qilgan. Madrasa bunyodkori Doʻstim boʻlib, u Abdullaxonning eng yaqin kishilaridan biri boʻlgan. Abdullaxon II uni shuning uchun chuhra ogʻasi lavozimiga tayinlagan. Chuhralar maxsus navkarlar boʻlib, xon xavfsizligini taminlagan. U hatto elchilik vazifasini ham bajargan. Abdullaxon II uni 1587-yilda Qoshgʻarga elchi qilib joʻnatgan. Doʻstim chuhra ogʻasi shu guzarda istiqomat qilganligi sababli, vaqt oʻtishi bilan shunday nomlangan. Sadri Ziyo ushbu madrasada 10 ta hujralar boʻlganligini yozib qoldirgan.
Do’st chuhra og’asi madrasasi 10 ta hujradan iborat bo’lgan. Ushbu madrasa O’rta Osiyo me’morchiligi uslubida bunyod etilgan. Madrasa pishiq g’isht, yog’och, tosh va ganchdan qurilgan.

Manbalar 

Buxoro madrasalari
Buxoro meʼmoriy yodgorliklari
Xoja Nihol madrasasi

Xoja Nihol madrasasi — Buxoro madrasasi. Madrasa hozirgi kunda saqlanib qolmagan.
Xoja Nihol madrasasi XVIII asrda Tirgaron guzarida, ashtarxoniy hukmdor Ubaydullaxon davrida Xoja Muhammad Nihol ibn Xoja Abdulloh tomonidan bunyod etilgan. Madrasa Registon janubida, Iskandarxon masjidi koʻchasida va Chorsuqi va Qozixona yaqinida pishiq gʻisht va yogʻochdan qurib bitkazilgan. Madrasa sharqiy tomonida keng darsxona, ichki-tashqi maydoni, qishki va yozgi masjidi boʻlib, tepa qismi bir nechta gumbaz va ravoqlardan iborat. Madrasa gʻarbida esa Chorsuqi sangin madrasasi, shimolida koʻcha, sharqida Iskandarxon masjidi, janubida esa Bobojon ibn Abdulloh va Boqijon ibn Abdurahim hovlisi mavjud boʻlgan. Xoja Nihol madrasasi toʻrtinchi darajadagi oliy toifaga mansub boʻlgan va unda muftiy dars bergan. Abdurauf Firat maʼlumotlariga koʻra, madrasa yillik vaqf mablagʻi 50 ming tangani tashkil etgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Abdusattor Jumanazarov madrasa yillik vaqf mablagʻini undan ham koʻp deb yozgan. Madrasa vaqfi uchun koʻplab mulklar vaqf qilingan. Madrasa oldida katta kutubxona ham mavjud boʻlgan. Ushbu kutubxonada yuzlab jildli kitoblar yigʻilgan va ularning bir qanchasi roʻyxati vaqf hujjatlaridan oʻrin olgan. Xoja Muhammad Nihol ashtarxoniy hukmdorlar Subhonqulixon va Ubaydullaxon davrida saroydagi taniqli kishilardan boʻlgan. U ashtarxoniylar davrida Ubaydullaxon tomonidan saroybonlikka tayinlangan. Sadri Ziyo ushbu madrasada 25 ta hujralar boʻlganligini yozib qoldirgan.
Xoja Nihol madrasasi 25 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan.

Manbalar 

Buxoro madrasalari
Buxoro meʼmoriy yodgorliklari
Avazboy Arab madrasasi

Avazboy Arab madrasasi — Buxoro madrasasi. Madrasa hozirgi kunda saqlanib qolmagan.
Avazboy Arab madrasasi 1777-yilda Soʻfiyon masjidi guzarida, Buxoro amirligida hukmronlik qilgan Amir Shohmurod davrida, Muhammad Avazboy mir hazor tomonidan bunyod etilgan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Vaqf hujjatida madrasa Soʻfiyon guzarida Muhammad Avazboy mir hazor tomonidan qurilgan boʻlib, janubida hovuz mavjud boʻlgan. Madrasa shimolida va sharqida yoʻl oʻtgan. Ushbu madrasa uchun voqif Nimhazorayi Pirmastda 100 tanob yerni vaqf qilgan. Madrasaga Muhammad Avazboy ukasi Mirzaboy mir hazor valadi Muhammad Sharifboy mutavvali qilib tayinlagan. Avazboy Arab madrasasida 1 mudarris, 1 sartarosh, 1 farrosh faoliyat olib borgan. Madrasaning har bir hujrasida 2 nafardan 34 ta talaba tahsil olishgan. Madrasada tahsil olayotgan talabalar oʻqish joylarini uzurli sababsiz 2 oy 10 kun tark etishmagan. Agar shunday hodisa roʻy bersa, barcha imtiyozlardan mahrum boʻlishgan. Madrasa faoliyatiga oid koʻplab vaqf hujjati saqlanib qolgan. Dastlabki vaqf hujjati 1777-yilga tegishli boʻlib, Muhammad Sharif madrasa qurilishini xuddi shu sana bilan koʻrsatgan. Yana bir vaqf hujjatida ushbu madrasada mudarrislik qilgan oʻqituvchilar nomlari keltirilgan. Mulla Muhammad Yusuf, mulla Abduqayum, mulla Abduvohid kabi mudarrislar madrasada faoliyat olib borishgan. Ushbu madrasada mudarrislik qilgan mulla Abduqayum maoshi 18 tillani tashkil etgan. Sadri Ziyo oʻzi tuzgan madrasalar roʻyxatida faqatgina madrasa nomini yozib qoldirgan.
Avazboy Arab madrasasi 17 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan.

Manbalar 

Buxoro madrasalari
Buxoro meʼmoriy yodgorliklari
Steve MacLean

Steve MacLean (talaffuzi: Stiv Maklin 1954-yil 14-dekabrda tugʻilgan) — kanadalik astronavt. U 2008-yil 1-sentyabrdan 2013-yil 1-fevralgacha Kanada kosmik agentligi prezidenti boʻlgan.

U Ontario shtatining Ottava shahrida tugʻilgan va Quebecning Hull shahridan Nadin Wielgopolski bilan turmush qurgan. Ularning uchta farzandi bor. MacLean yurish, kanoeda eshkak eshish, uchish, parashyutda sakrash va gimnastikani yaxshi koʻradi. 2013-yilda u Vaterlou universiteti qoshidagi Kvant hisoblash instituti (IQC) aʼzosi sifatida faoliyat olib bordi.

Shaxsiy 
MacLean Ontario shtatining Nepean shahridagi Merivale oʻrta maktabida oʻqidi. U 1977-yilda fizika boʻyicha bakalavr darajasini va 1983-yilda Torontodagi York universitetida fizika fanlari doktori darajasini oldi. 1977-yilda York universitetida Prezident mukofotini oldi (Murrey G. Ross mukofoti). U 1980-yilda Tabiiy fanlar va muhandislik tadqiqotlari kengashining aspirantura stipendiyasi, ikkita Ontario magistratura stipendiyasini qoʻlga kiritgan.

U York universitetidagi Norman Bethune kollejining faxriy aʼzosi va Mont Megantic Observatory loyihasi direktorlar kengashi prezidenti.

1974-yildan 1976-yilgacha MacLean York universitetida sport boshqaruvi va jamoatchilik bilan aloqalar sohasida ishlagan. 1976-yildan 1977-yilgacha gimnastika boʻyicha Kanada milliy terma jamoasi aʼzosi boʻlgan. 1980-yildan 1983-yilgacha York universitetida sirtqi boʻlimda dars bergan. 1983-yilda u Stenford universitetiga Nobel mukofoti sovrindori Artur Leonard Schawlow boshchiligida tashrif buyurgan olimlardan biri edi. MacLeanning tadqiqotlari elektro-optika, zarralar va kristallarning lazer bilan induktsiyalangan floresansi va koʻp fotonli lazer spektroskopiyasi boʻyicha ishlarni oʻz ichiga oladi.

1992-yil 22-oktyabrdan 1-noyabrgacha doktor MacLean Kolumbiya kosmik kemasida STS-52 missiyasi uchun foydali yuk boʻyicha mutaxassis sifatida parvoz qildi. Ushbu missiya davomida u CANEX-2 deb nomlanuvchi yettita tajribalar toʻplamini oʻtkazdi, ular kosmik koʻrish tizimini baholashni oʻz ichiga oladi.

Faxrlar 
1994-yilda u Quebecdagi qirollik de Sent-Jan kollejining faxriy doktori unvoniga sazovor boʻldi. 2006-yil sentyabr oyida Ottavada Steve MacLean nomidagi davlat maktabi ochildi. MacLean 1983-yil dekabr oyida birinchi oltita astronavtdan biri sifatida tanlangan. U 1984-yil fevral oyida mashgʻulotlarni boshladi. 1987-yildan 1993-yilgacha MacLean CSVS uchun dastur menejeri boʻlib ishlagan. MacLean 1993-yildan 1994-yilgacha Xalqaro kosmik stansiyaning bosh ilmiy maslahatchisi boʻlgan. U 1987—1993-yillarda Advanced Space Vision System dasturi menejeri boʻlgan. MacLean Kanada Qirollik Geografiya Jamiyatining faxriy aʼzosi hisoblanadi.

Manbalar 

Yashayotgan insonlar
1954-yilda tugʻilganlar
NASA
Brian Williams

Brian Douglas Williams (1959-yil 5-mayda tugʻilgan) — amerikalik jurnalist va televideniye yangiliklari boshlovchisi. U 1993-yildan 2004-yilgacha efirga uzatuvchi va bosh muharrir lavozimiga koʻtarilgunga qadar „NBC Nightly News“ muxbiri edi. 2015-yil fevralida Williams „NBC“ tomonidan „2003-yilda Iroq urushini yoritib yurganida sodir boʻlgan voqealarni notoʻgʻri koʻrsatgani uchun“ olti oyga diskvalifikatsiya qilindi. Yolgʻon voqea fosh boʻlganidan toʻrt oy oʻtgach, tarmoq uni „NBC Nightly News“dan olib tashladi va uni „MSNBC“ uchun eng soʻnggi yangiliklar boshlovchisi qilib tayinladi. 2016-yil sentyabr oyida u MSNBCning "The 11 th Hour" siyosiy yangiliklar shousining boshlovchisiga aylandi. Williams 2021-yil noyabr oyida „MSNBC“ va „NBC News“dan kelasi oy shartnoma muddati tugagach, "The 11 th Hour"ning soʻnggi epizodini oʻtkazganida ketishini eʼlon qildi.

1959-yil 5-mayda Nyu-Jersi shtatining Ridgewood shahrida tugʻilgan. Williams asosan irland millatiga mansub katoliklarning „shovqinli“ uyida tarbiyalangan. U Nyu-Yorkdagi Milliy chakana savdogarlar assotsiatsiyasining ijrochi vitse-prezidenti boʻlgan Dorothy May va Gordon Lewis Williamsning oʻgʻli. Uning onasi havaskor sahna aktrisasi edi. Williams oiladagi toʻrt aka-ukaning eng kichigi.

Shaxsiy hayoti 

Williams 1986-yil 7-iyun kuni Konnektikut shtatidagi New Canaanda „First Presbyterian“ cherkovida Jane Gillan Stoddard bilan turmush qurdi. Ularning ikki farzandi bor: Allison — aktrisa va Doug — „SportsNet New York“dagi „Geico SportsNite“ning tungi boshlovchisi. Williams va uning rafiqasi New Canaanda yashaydi. Ular Nyu-Jersi shtatining Bay Head shahrida plyaj uyi va Manhattandagi pied-à-terrega egalik qiladi.

2006-yildan 2015-yilgacha Williams „Shon-sharaf medali“ jamgʻarmasi direktorlar kengashi aʼzosi edi; u „NBC“dagi faoliyatini toʻxtatganidan bir necha kun oʻtib isteʼfoga chiqdi.

Faxriy unvonlari

Televideniye

Faoliyat tarixi 

 1981: KOAM-TV
 1982—1986: „WTTG-TV“ muxbiri
 1985l: „Panorama“ eshittiruvchisi
 1985—1987: „WCAU-TV“ New Jersey muxbiri
 1987—1993: „WCBS-TV“ ish kunlari peshin va dam olish kunlari tungi yangiliklarning boshlovchisi; muxbir
 1993—2021: „NBC News“
 1993—1994, 1996—2004: muxbir
 1993—1999: „NBC Nightly News“
 1994—1996: Oq uy muxbiri
 1996—2004: „MSNBC“
 2004—2015: „NBC Nightly News“ boshlovchisi
 2011—2013: „Rok Center Brian Williams bilan“
 2015: „NBC Nightly News“dan olti oylik toʻxtatib turish
 2015—2021: „MSNBC“ bosh tezkor yangiliklar boshlovchisi
 2016—2021: „The 11 th Hour“

Manbalar

Havolalar 

 NBC News bio
 „Brayan Williams: Mening birinchi katta tanaffusim“,
 „DuPont suhbatlari: Tom Brokaw va Brayan Williams“,
 Chmiel, David, „Uning yuragi Jersiga tegishli“, Nyu-Jersi oyligi, 2008-yil 9-iyun.

Yashayotgan insonlar
Asli Irlandiyalik amerikaliklar
1959-yilda tugʻilganlar
Puccio Corona

Puccio Corona (1942-yil 9-aprel – 2013-yil 31-dekabr) italiyalik jurnalist va teleboshlovchi boʻlib, uning karyerasi oʻttiz yildan ortiq davom etgan.

Italiya Respublikasi, Sitsiliyaning Kataniya shahrida tugʻilgan Korona oʻz faoliyatini 1976-yilda boshlagan va 2007-yilda nafaqaga chiqqan. U jurnalist Vittorio Koronaning akasi (1948 – 2007) va fotoagent Fabritsio Koronaning amakisi edi.

Puccio Corona 2013-yil 31-dekabrda 71 yoshida Italiyaning Rim shahrida vafot etdi.

CS1 Italian-language sources (it)
Italiya
Men seni sevaman, Kaliforniya

„Men seni sevaman, Kaliforniya“ — Amerika Qoʻshma Shtatlari Kaliforniya shtatining mintaqaviy madhiyasi boʻlib, 1913-yilda nashr etilgan. Madhiya 1951-yilda qabul qilingan va 1987-yilda rasmiy davlat qoʻshigʻi sifatida qayta tasdiqlangan.

Qoʻshiq matni Los-Anjelesdagi kiyim-kechak ustasi Francis Beatty Silverwood (1863—1924) tomonidan yozilgan va soʻzlarni keyinchalik musiqaga oʻsha paytdagi dirijyor Abraham Franklin Frankenstein (1873—1934) moslashtirgan. Orpheum teatr orkestri, Meri bogʻning ochilish marosimi paytida ijro etilgan. Abraham Franklin Frankenstein San Franciscoda uzoq vaqt davomida yashagan va musiqachi, sanʼatshunos Alfred V. Frankensteinning amakivachchasi edi. Qoʻshiq Hatch & Loveland, Music Printers, Los Angeles, California gazetalari tomonidan nashr etilgan va mualliflik huquqi FB Silverwood tomonidan 1913-yilda sotib olingan. 1915-yilda San Fransisko va San-Diegoda boʻlib oʻtgan koʻrgazmalarda ijro etilgan.

Tarixi

Premyera 

Keyinchalik 1913-yilda qoʻshiq oʻsha paytda Chikagodagi Grand Opera bilan bogʻliq boʻlgan opera yulduzi Mary Garden tomonidan taqdim etilgan.

Shtat qonunchiligida 

1951-yilda shtat qonun chiqaruvchi organi uni Kaliforniya shtati qoʻshigʻi sifatida belgilash toʻgʻrisida qaror qabul qildi. Kaliforniya hukumati kodeksining 421.7 boʻlimida, „Men seni sevaman, Kaliforniya“ qoʻshigʻi 1913-yilda FB Silverwood soʻzi va A.F.Frankenstein musiqasi bilan nashr etilgan qoʻshiq rasmiy davlat qoʻshigʻidir.

1987-yilda „Men seni sevaman, Kaliforniya“ qonun boʻyicha rasmiy davlat qoʻshigʻiga aylandi.

Rasmiy foydalanish 

„Men seni sevaman, Kaliforniya“ Kaliforniya gubernatorlarining dafn marosimlarida, Ronald Reaganning dafn marosimida ijro etilgan.

1967-yil 2-yanvarda Ronald Reaganning Kaliforniya gubernatori lavozimiga kirishish marosimida Kaliforniya universiteti marsh guruhi tomonidan kuylangan.

Tijoriy maqsadda foydalanish 

2012-yil oxirida Jeep Kaliforniyada televideniye reklamasini ishga tushira boshladi, unda Kaliforniya shtati guli, Kaliforniya bayrogʻi va boshqa Kaliforniya piktogrammalari aks ettirilgan „Men seni sevaman, Kaliforniya“ filmi saundtreki ishlandi.

Matn

Manbalar

Havolalar 
 1913 recording by Elsie Baker
 Sheet music
Amerika Qoʻshma Shtatlari
Madhiyalar
Illinoys mintaqaviy madhiyasi

"Illinoys qoʻshigʻi" — Amerika Qoʻshma Shtatlarining Illinoys shtatining mintaqaviy madhiyasi. 1890-yillarning boshlarida fuqarolik urushi faxriysi Charles H. Chamberlain tomonidan yozilgan bu misralar 1870-yilda Archibald Johnston (1887-yilda vafot etgan) tomonidan bastalangan mashhur qoʻshiq „Baby Mine“ ohangiga moslashtirilgan. „Illinoys qoʻshigʻi“ 1925-yilda 54-illinoys Bosh Assambleyasining akti bilan shtat qoʻshigʻiga aylandi.

Tarixi 
Qoʻshiq 1893-yilda Chikagoda joylashgan Butunjahon Kolumbiya koʻrgazmasini oʻtkazish paytida yozilgan. Bu janob Charles H. Chamberlainning doʻsti polkovnik OB Knight uchun Illinoys va Vashingtonda yarmarkaga mezbonlik qilish uchun Illinoys shtatining nomzodini qoʻllab-quvvatlash yaratilgan edi.

Walter Howe Jones (1933-yilda vafot etgan), 1895-yildan 1901-yilgacha Illinoys universiteti musiqa maktabi direktori, 1901-yilda qoʻshiq matnini erkak ovozlari uchun oʻz musiqasiga oʻrnatgan. Uning versiyasi bir nechta kampus qoʻshiq kitoblarida nashr etilgan, ammo keng qoʻllanilmagan.

1925-yilda Bloomingtonlik Florence Fifer Bohrer (1877—1960) gubernator Joseph W. Fiferning (1840—1938) qizi va Illinoys shtatining birinchi ayol senatori Johnstonning ohangi bilan „Illinoys“ ni rasmiy davlat qoʻshigʻiga aylantiruvchi qonun loyihasini taqdim etdi. Qonun loyihasi 1925-yil 30-iyunda qabul qilingan.

Chikagolik polkovnik Armin F. Hand (1882?-1966) 1935-yilda orkestr uchun „Governor’s March (Illinoys)“ nomli qoʻshiqning stilize qilingan versiyasini yaratdi va uni gubernator Henry Hornerga (1879—1940) bagʻishladi. 1949-yilda Everett Kisinger (1912—1990) tomonidan boshqariladigan Illinoys universitetining " Marching Illini " futbol guruhi bu marshni har bir uy oʻyini oldidan ijro eta boshladi. Madhiya 1972-yilda James Curnow tomonidan qayta koʻrib chiqilgan.

Qoʻshiq matnining asl toʻrt bandidan tashqari yana ikkitasi 1966-yilda xalq qoʻshiqchisi Win Stracke (1908—1991) tomonidan 1968-yilda yozilgan. John Warrington (1911—1978) tomonidan marsh guruhi aranjirovkasi bir vaqtning oʻzida chiqarilgan.

2018-yilda Illinoys Vakillar palatasi HR 184-ni qabul qildi, bu rezolyutsiya davlat tadbirlarida, boshlangʻich mashgʻulotlarda va shtat universitetlarida boshqa tadbirlarda madhiya ijro etilishini belgilab berdi. Rezolyutsiya Chikagolik muallif Stan „Tex“ Banash tomonidan ishlab chiqilgan va shtat vakili Michael P. McAuliffe tomonidan taqdim etilgan.

Matn

Manbalar

Havolalar 
 Sheet music for „Illinois“
 Official State Song from Illinois Government site. 
Amerika Qoʻshma Shtatlari
Madhiyalar